הפטריוטים של רוסיה

"הפטריוטים של רוסיה" (ברוסית: «Патриоты России») הייתה מפלגה פוליטית רשומה ברוסיה, שהוקמה בשנת 2005 כתוצאה מפיצול המפלגה הקומוניסטית, על בסיסה של "מפלגת העבודה הרוסית" שהתקיימה עד ינואר 2021 עת מוזגה עם מפלגת רוסיה הוגנת. מייסדה ומנהיג המפלגה בשנות קיומה היה גנאדי סמיגין<ref>[http://kommersant.ru/doc/886287 Ъ-Коммерсант "Сколько членов у российских партий"]</ref>.

== היסטוריה ==
על פי המצע הרשום במשרד המשפטים, האידאולוגיה של המפלגה היא סוציאליזם דמוקרטי וקולקטיביזם<ref></ref>.

בשנת 2004, לאחר קיום קונגרס אלטרנטיבי של המפלגה הקומוניסטית של הפדרציה הרוסית בניסיון להחליף את זיוגאנוב, ביוזמתו של גנאדי סמיגין, הוקמה באותה שנה "קונגרס הפטריוטים של רוסיה", המאחד מספר עמותות ציבוריות<ref name="ReferenceA">[http://lenta.ru/lib/14169632/ История создания партии Патриоты России]</ref><ref name="ReferenceA2">[http://www.anticompromat.org/p_semig/spr_semig.html Историческая хронология партия Патриоты России] </ref>.

ב-20 באפריל 2005 נערך הקונגרס המכונן של מפלגת הפטריוטים של רוסיה, שנרשמה כחוק כקונגרס הבא של מפלגת העבודה הרוסית, ששינתה את שמה, בקונגרס זה נבחר גנאדי סמיגין ליושב ראש המפלגה<ref name="ReferenceA">[http://lenta.ru/lib/14169632/ История создания партии Патриоты России]</ref>.

בשנת 2008 הקונגרס השמיני של "פטריוטים של רוסיה" אישר את הפיכת המפלגה לחלק מהפטריוטים של "מפלגת השלום והאחדות", אולם בשנת 2012, לאחר תיקוני חקיקה בנושא פישוט הליך רישום מפלגות פוליטיות, החליטה הוועדה המארגנת של "מפלגת השלום והאחדות" בראשות סאג'י אומלטובה על היפרדות והפיכת "פטריוטים של רוסיה" לתנועה פוליטית עצמאית<ref>[http://www.vz.ru/news/2008/11/23/231735.html «Патриоты России» и «Партия мира и единства» объединились]</ref>.

=== שיתוף פעולה ומיזוג עם רוסיה הוגנת ===
בשנים 2005–2008 המפלגה הייתה חברה בקואליציה שהוקמה באותו שם עם "המפלגה העממית של הפדרציה הרוסית"; רצון העם; מפלגת תחיית רוסיה; מפלגת השלום והאחדות<ref name="ReferenceA">[http://lenta.ru/lib/14169632/ История создания партии Патриоты России]</ref><ref name="ReferenceA2">[http://www.anticompromat.org/p_semig/spr_semig.html Историческая хронология партия Патриоты России] </ref>. מאז 2011 המפלגה משתפת פעולה עם החזית העממית הרוסית שנוצרה ביוזמתו של ולדימיר פוטין<ref>[http://www.rg.ru/2011/12/20/onf.html «Патриоты России» вступят в Общероссийский народный фронт]</ref>.

בינואר 2021 התמזגה עם מפלגת רוסיה הוגנת לקראת הבחירות הפרלמנטריות ברוסיה 2021.

== בחירות ==
בשנת 2007 המפלגה קיבלה 0.89% (615,417 קולות) בבחירות לדומא החמישית. בראש הרשימה עמדו מנהיג המפלגה גנאדי סמיגין, יו"ר הדומה לשעבר ומנהיג מפלגת התחייה הרוסית גנאדי סלזניוב, השחקן סרגיי מאחוביקוב, צירי הדומה אנדריי ויורי סאבייב, וכן ויקטור צ'רפקוב, אלכסנדר קרוטוב וולדימיר סמגו - שמועמדותם אושרה בקונגרס המפלגה השביעי<ref name="ReferenceA">[http://lenta.ru/lib/14169632/ История создания партии Патриоты России]</ref><ref name="ReferenceA2">[http://www.anticompromat.org/p_semig/spr_semig.html Историческая хронология партия Патриоты России] </ref>.

בשנת 2011 המפלגה קיבלה 0.97% (639,119 קולות) בבחירות לדומה הששית. רשימת המפלגה בראשות מנהיג המפלגה גנאדי סמיגין, כללה את השחקן סרגיי מאחוביקוב וצירי הדומה לשעבר נאדז'דה קורנייבה וסרגיי גלוטוב.

בשנת 2016, בבחירות לדומה השביעית, המפלגה סיימה במקום ה-12 עם 0.59% מהקולות.

בשנת 2018 המפלגה לא מינתה מועמד משלה בבחירות לנשיאות, ותמכה בפוטין.

== קישורים חיצוניים ==

* 

==הערות שוליים==

קטגוריה:מפלגות סוציאליסטיות
קטגוריה:רוסיה: מפלגות
קטגוריה:מפלגות שהוקמו ב-2005